
An tÚdarás Rialála Seirbhísí Maoine
Property Services Regulatory Authority









Comhaontú Seirbhísí Maoine


Díol Talún


Gníomhaireacht Aonair

Nó

Comhghníomhaireacht

Nó

Ilghníomhaireacht



Caithfear aghaidh a thabhairt sa Chomhaontú seo ar na Ceannteidil atá marcáilte i gcló trom, a bhfuil líne fúthu agus a bhfuil réiltín(*) lena dtaobh 

SCRIOS ROGHANNA A SHOLÁTHRAÍTEAR DE RÉIR MAR IS GÁ



1. * Páirtithe don Chomhaontú 
Tá an Comhaontú seo idir:

* Ainm an Chliaint/na gCliant:	____________________________________________
____________________________________________
* Seoladh:	____________________________________________________________________________
	_______________________________________________________________________________
	_______________________________________________________________________________
	_______________________________________________________________________________
(Dá dtagraítear anseo feasta mar "an Cliant”).

AGUS

* Ainm an Ghníomhaire:	 __________________________________________________________________
* Ainm an Ghnó:	 	__________________________________________________________________
* Seoladh an Ghnó:		 __________________________________________________________________
			 ________________________________________________________________________________
			 ________________________________________________________________________________
* Uimhir Theileafóin:         __________________________________________________________________
* Mionsonraí Teagmhála Gnó Eile: ________________________________________________________________
* Uimhir Cheadúnais Ghnó PSRA: _____________________________________________________________________
 (Dá dtagraítear anseo feasta mar “an Gníomhaire”)

2. * Ceadúnas
Deimhníonn an Gníomhaire gurb ionann iad agus sealbhóir an cheadúnais reatha chun an tseirbhís mhaoine seo a sholáthar, arna eisiúint ag an Údarás Rialála Seirbhísí Maoine faoin Acht um Sheirbhísí Maoine (Rialáil) 2011.

3. * An tSeirbhís Mhaoine atáthar le Soláthar
Ceapann an Cliant an Gníomhaire d’fhonn achar an Chomhaontaithe seo chun <SEOLADH NA MAOINE>a dhíol thar ceann an Chliaint.

4. * Cur síos ar an gComhaontú Gníomhaireachta (scrios de réir mar is cuí)
Is ionann an cineál comhaontaithe gníomhaireachta agus Gníomhaireacht Aonair. Mar Ghníomhaire Aonair, is é/í <AINM AN GHNÍOMHAIRE> an t-aon ghníomhaire ag a bhfuil an ceart an mhaoin a dhíol le linn thréimhse an chomhaontaithe seo.

Déanfaidh an Cliant an méid seo a leanas:
· ní bhfaighidh sé/sí réidh leis an maoin trí aon ghníomhaire eile do thréimhse an chomhaontaithe seo agus 
· beidh sé/sí faoi dhliteanas táillí comhaontaithe a íoc leis an nGníomhaire, mar atá leagtha amach i gClásal 9.1 sa bhreis ar aon chostais/eisíocaíochtaí comhaontaithe eile arna leagan amach i gclásal 9.3, sa chás laistigh den tréimhse shonraithe i gclásal 10.3.2 d’fhoirceannadh an chomhaontaithe seo, go malartaítear conarthaí do dhíolachán na maoine le ceannaitheoir:
· arna thabhairt isteach ag an nGníomhaire, nó
· le cibé a raibh idirbhearta ag an nGníomhaire leis/léi maidir leis an mhaoin, nó
· arna thabhairt isteach ag aon ghníomhaire eile, le linn thréimhse an chomhaontaithe seo.
NÓ
Is ionann an cineál comhaontaithe gníomhaireachta agus Comhghníomhaireacht. Mar Chomhghníomhairí, is iad <AINMNEACHA NA NGNÍOMHAIRÍ> na haon ghníomhairí amháin ag a bhfuil an ceart an mhaoin a dhíol le linn thréimhse an chomhaontaithe seo agus comhaontaíonn siad na táillí atá leagtha amach i gClásal 9.1 den chomhaontú seo a roinnt.

Déanfaidh an Cliant an méid seo a leanas:
· ní bhfaighidh sé/sí réidh leis an maoin trí aon ghníomhaire/ghníomhairí eile do thréimhse an chomhaontaithe seo agus 
· beidh sé/sí faoi dhliteanas táillí comhaontaithe a íoc leis na Gníomhairí, mar atá leagtha amach i gClásal 9.1 sa bhreis ar aon chostais/eisíocaíochtaí nó táillí comhaontaithe eile arna leagan amach i gclásal 9.3 den chomhaontú seo, sa chás laistigh den tréimhse shonraithe i gClásal 10 d’fhoirceannadh an chomhaontaithe seo, go malartaítear conarthaí do dhíolachán na maoine le ceannaitheoir:
· arna thabhairt isteach ag ceachtar Gníomhaire, nó
· sa chás go raibh idirbhearta ag ceachtar de na Gníomhairí leo maidir leis an maoin, nó
· arna thabhairt isteach ag aon ghníomhaire eile, le linn thréimhse an chomhaontaithe seo.

nó

Is ionann an cineál comhaontaithe gníomhaireachta agus Ilghníomhaireacht. Tá <AINM AN GHNÍOMHAIRE> ar dhuine de roinnt gníomhairí ag a bhfuil an ceart an mhaoin a dhíol le linn thréimhse an chomhaontaithe seo.

5. *Mionsonraí na Maoine
5.1 * Cur Síos ar an Maoin
Tá tuairisc nó cur síos ar an maoin leagtha amach i Sceideal I den Chomhaontú seo.  

5.2 * Luach Margaidh Molta 
Meastar gurb ionann luach margaidh molta na maoine agus <Luach margaidh molta> NÓ go dtitfidh sé idir <Luach margaidh molta ÍSEAL> agus <Luach margaidh molta ARD>, i gcás nach mó ná 10 faoin gcéad den teorainn íochtarach an difríocht idir an teorainn uachtarach agus an teorainn íochtarach den luacháil.

6. * Tréimhse an Chomhaontaithe 
6.1 Tionscnófar an Comhaontú ar an <DÁTA 1> agus leanfaidh sin i bhfeidhm go dtí <DÁTA 2/IMEACHT>.

[bookmark: _Hlk219795144]6.2 De bhun I. R.  Uimh. 484/2013 - Rialacháin an Aontais Eorpaigh (Faisnéis do Thomhaltóirí, Cealú agus Cearta Eile) 2013, sa chás go mbeidh Litir Chomhaontaithe/Comhaontú Seirbhísí Maoine sínithe le Cliant aonair (agus ní Cliant Gnó) trí chianchonradh (e.g. Ríomhshíniú) nó ag áit nach ionann é agus áitreabh gnó na nGníomhairí, beidh feidhm le tréimhse “Mharana” de 14 lá.  

Leis an tréimhse “Mharana” bíonn an Cliant i dteideal an Litir Chomhaontaithe/Comhaontú Seirbhísí Maoine a chealú laistigh de 14 lá ón dáta a shíníonn an dá pháirtí an comhaontú. 
 
7. Oibleagáidí an Ghníomhaire
7.1 Comhlíonfaidh an Gníomhaire na seirbhísí ar bhealach maith agus éifeachtúil, go dúthrachtach agus leis an scil agus bainistiú a bheifí ag súil ó Sholáthróir Maoine Gairmiúil.
7.2 Deimhníonn an Gníomhaire go bhfuil sé/sí inniúil na seirbhísí riachtanacha atá de dhíth ón gCliant a chur ar fáil dó/di.
7.3 Deimhníonn an Gníomhaire go ngníomhóidh sé/sí chun leasa is fearr an Chliaint ag gach tráth agus deimhnítear nach bhfuil sé/sí ar an eolas faoi aon choinbhleacht leasa a chuirfeadh isteach ar sholáthar na seirbhísí ar bhealach éifeachtúil agus gairmiúil.
7.4 Deimhníonn an Gníomhaire gur tugadh comhairle don chliant agus gur soláthraíodh liosta de na doiciméid réamhdhíola a theastaíonn chun an próiseas tíolactha a chríochnú le haghaidh dhíolachán na maoine, mar atá leagtha amach i Sceideal III.
7.5 Deimhníonn an Gníomhaire gur tugadh comhairle don chliant ionadaíocht dhlíthiúil / aturnae a fhostú a luaithe is féidir chun tús a chur leis an bpróiseas tíolactha chun na doiciméid réamhdhíola atá leagtha amach i Sceideal III a fháil chun díolachán na maoine a chríochnú.

8. * Oibleagáidí an Chliaint
8.1 Deimhníonn an Cliant gurb iad úinéirí tairbhiúla iomlána na maoine atá faoi chaibidil, agus go bhfuil siad údaraithe gníomhú i ngach ní a bhaineann leis an gComhaontú seo.
8.2 Deimhníonn an Cliant nach eol dóibh aon bhac ar dhíolachán na maoine agus deimhnítear go gcuirfear an Gníomhaire ar an eolas sa chás go mbeadh aon bhac i gceist, chomh luath agus atá réasúnach, sa chás go dtiocfadh aon ní chun cinn.
8.3 Deimhníonn an Cliant go gcuirfidh siad an mhaoin ar fáil lena thaispeáint ag gach am réasúnach agus go gcuirfear an mhaoin i láthair ar shlí a mbíonn comhaontaithe leis an ngníomhaire, chun nach gcuirfear bac ar an bpróiseas díolacháin.
8.4 Sa chás go ndíolfadh an Cliant aon chuid den talamh seachas tríd an nGníomhaire nó na Gníomhairí (comhaontú ilghníomhaireachta), ansin tá oibleagáidí an Chliaint leagtha amach i Sceideal II.

9. * Táillí, Eisíocaíochtaí & Sonraisc 
9.1 * Táille / Coimisiún an Ghníomhaire & CBL (scrios de réir mar is cuí)
Beidh táille an Ghníomhaire comhdhéanta de <STRUCHTÚR TÁILLÍ>.

nó

Sa chás gurb ionann an struchtúr táillí agus céatadán den luach margaidh molta ansin is ionann táille an Ghníomhaire agus €<TÁILLE RÍOFA> 
nó 

idir €<TÁILLE ÍSEAL RÍOFA> agus €<TÁILLE RÍOFA ARD> (sa chás go dtugtar an luach margaidh molta mar raon).

Beidh an táille faoi réir CBL ag an ráta a bhíonn i bhfeidhm ag am an díolacháin (faoi láthair <RÁTA CBL> %).

Beidh an táille iníoctha leis an nGníomhaire ar an dáta a dtabharfar an conradh ar dhíolachán na maoine chun críche.

Sa chás go ndéanfar an díolachán trí chomhaontú ilghníomhaireachta féadfaidh coinníollacha iomlána a bhaineann leis an táille a bheith mionsonraithe i Sceideal II.

9.2 * Costais Fógraíochta
Beidh an Cliant faoi dhliteanas do gach costas fógraíochta a chomhaontaítear sa bhreis ar an táille ag 9.1.  

9.2.1 Fógróidh an Gníomhaire an mhaoin atá mionsonraithe i Sceideal I ar <MÓDHANNA COMHAONTAITHE STÁIT D’FHÓGRAÍOCHT MHAOINE>.
9.2.2 Is ionann na costais fógraíochta (íoctha nó le bheith íoctha ag an nGníomhaire don Chliant agus thar ceann an Chliaint i ndáil le díolachán na maoine) atá comhaontaithe agus €<COSTAIS FÓGRAÍOCHTA> (gan CBL san áireamh). 

Beidh na costais fógraíochta faoi réir CBL ag an ráta a bhíonn i bhfeidhm ag an am (faoi láthair <RÁTA CBL> %) 

Beidh na costais fógraíochta comhaontaithe iníoctha ach a síneofar an Comhaontú seo NÓ <SONRAIGH COINNÍOLL(ACHA) EILE>.


 9.2.3 Comhaontófar aon chostais fógraíochta breise roimh réidh leis an gCliant agus deimhneoidh an Gníomhaire é sin i scríbhinn.  

Beidh na costais fógraíochta breise comhaontaithe iníoctha <SONRAIGH COINNÍOLL(ACHA)>.

9.3 *Costais & Eisíocaíochtaí
9.3.1 Beidh an Cliant faoi dhliteanas do gach eisíocaíocht comhaontaithe a thabhaíonn an Gníomhaire. Is ionann na heisíocaíochtaí (i.e. íocaíochtaí a bhíonn déanta nó a dhéanfar nó costais a thabhaítear nó a thabhóidh an Gníomhaire don Chliant nó thar ceann an Chliaint i ndáil le díolachán na maoine) agus táthar comhaontaithe go dtí an tsuim €<LUACH EISÍOCAÍOCHTAÍ> (gan CBL san áireamh).  

Beidh na costais nó na heisíocaíochtaí faoi réir CBL ag an ráta a bhíonn i bhfeidhm ag an am (faoi láthair <RÁTA CBL> %). Beidh na heisíocaíochtaí comhaontaithe iníoctha ach a síneofar an Comhaontú seo NÓ <SONRAIGH COINNÍOLL(ACHA)>.

9.3.2 Comhaontófar aon eisíocaíochtaí breise roimh réidh leis an gCliant agus deimhneoidh an Gníomhaire é sin i scríbhinn  

Beidh na heisíocaíochtaí breise comhaontaithe iníoctha ar <SONRAIGH COINNÍOLL(ACHA)>.

9.4 Socruithe Sonraisc (scrios de réir mar is cuí)
Asbhainfear na táillí ón éarlais a fhaigheann an Gníomhaire. Eiseoidh an Gníomhaire sonrasc chuig an gcliant a léireoidh an éarlais a fhaightear agus na hasbhaintí a rinneadh. Cuirfear iarmhéid na héarlaise ar aghaidh ansin chuig < AINM AN CHLIAINT> NÓ< AINM ATURNAE AN CHLIAINT>.

nó

Íocfar aon éarlais a fhaigheann an Gníomhaire, gan asbhaint, le < AINM AN CHLIAINT>NÓ < AINM ATURNAE AN CHLIAINT> agus cuirfidh an Gníomhaire sonrasc chuig an gCliant i ndáil leis na táillí uile atá le híoc.

10. * Foirceannadh an Chomhaontaithe 
10.1 * Tréimhse Fógra don Fhoirceannadh 
Féadfaidh ceachtar páirtí an Comhaontú seo a fhoirceannadh trí <TRÉIMHSE FÓGRA> i scríbhinn a thabhairt. 
nó

Féadfar an Comhaontú seo a fhoirceannadh gan pionós ag aon am le comhthoiliú frithpháirteach na bpáirtithe.

10.2 Imeachtaí Foirceanta
10.2.1 Is féidir leis an gCliant an Comhaontú seo a fhoirceannadh gan fógra sa chás go mbeidh na nithe seo a leanas i gceist ó thaobh an Ghníomhaire:
(a) go ndéanfaidh an Gníomhaire sárú ábhartha ar an gComhaontú agus go dteipeann ar an nGníomhaire an sárú sin a réiteach ó fhaightear an fógra, i scríbhinn, ón gCliant; nó 
(b) gur duine aonair é/í an gníomhaire a cinneadh go bhfuil sé/sí ina fhéimheach; nó
(c) gur comhlacht corparáideach é a bhfuil deireadh curtha leis nó atá leachtaithe; nó
(d) gur comhpháirtíocht é agus go ndearbhaítear go bhfuil duine de na comhpháirtithe ina fhéimheach; nó
(e) go bhfuil a ceadúnas/cheadúnas ar fionraí, nach bhfuil an ceadúnas athnuaite nó go bhfuil cúlghairm déanta air; nó
(f) go bhfuil coinbhleacht leasa i ndáil leis an gComhaontú seo agus nach dtoilíonn an Cliant, i scríbhinn, don Ghníomhaire leanúint ar aghaidh ag gníomhú don Chliant; nó
(g) <SONRAIGH COINNÍOLL(ACHA) EILE>.

10.2.2 Is féidir leis an nGníomhaire an Comhaontú seo a fhoirceannadh gan fógra sa chás go mbeadh na nithe seo a leanas fíor i leith an Chliaint:
(a) go dteipeann ar an gCliant an méid atá dlite don Ghníomhaire faoin gComhaontú seo a íoc, nó
(b) go ngníomhaíonn nó go dteipeann ar an gCliant gníomhú chun cosc a chur ar an nGníomhaire oibleagáidí an Ghníomhaire a chomhlíonadh go cuí faoin gComhaontú seo, agus
(c) <SONRAIGH COINNÍOLL(ACHA) EILE>.

10.3 * Iarmhairtí d’Fhoirceannadh an Chomhaontaithe 
10.3.1 Nuair a bheidh an Comhaontú seo foirceannta beidh an Cliant faoi dhliteanas na nithe seo a leanas:
(a) íoc as gach fógraíocht a comhaontaíodh, arna thabhú ag an nGníomhaire suas go dtí an dáta foirceanta, agus
(b) táillí an Ghníomhaire a íoc, sa chás ina ndíoltar an mhaoin laistigh den tréimhse a shonraítear i 10.3.2 agus sa chás gur duine nó eintiteas é an ceannaitheoir
(i) arna thabhairt isteach ag an nGníomhaire; nó
(ii) a raibh idirbheartaíochtaí aige/aici leis an nGníomhaire maidir leis an díolachán sular foirceannadh an Comhaontú; nó
(iii) arna thabhairt isteach ag Gníomhaire eile sular foirceannadh an Comhaontú, agus
(c) íoc as aon chostais agus eisíocaíochtaí comhaontaithe arna thabhú ag an nGníomhaire suas go dtí an dáta foirceanta. 

10.3.2 Ní bheidh an Gníomhaire i dteideal táille sa chás go ndíolfar an mhaoin níos mó ná <SONRAIGH AN TRÉIMHSE> tar éis fhoirceannadh an Chomhaontaithe seo.

10.3.3 Nuair a bheidh an Comhaontú seo foirceannta beidh an Gníomhaire faoi dhliteanas na nithe seo a leanas:
(a) ní chuirfidh sé/sí srian ar thabhairt isteach gníomhaire nua, agus
(b) faoi réir rialacháin um chosaint sonraí, gach taifead iomchuí a bheidh coimeádta a bheidh i maoin an Chliaint a aistriú chuig an gCliant nó chuig duine arna ainmniú ag an gCliant, lena n-áirítear aistriú taifead leictreonach go pras agus gan mhoill agus in aon imeacht nach tráth nach déanaí ná <SONRAIGH TRÉIMHSE> lá tar éis an fhoirceannta.

11. * Cuntas an Chliaint
11.1 * Cuntas Cliaint 
Maidir le Comhaontuithe Comhghníomhaireachta/Ilghníomhaireachta – ní mór mionsonraí GACH Cuntas Cliaint a sholáthar.

Is ionann Cuntas Cliaint an Ghníomhaire i ndáil leis an gComhaontú seo agus <AINM AN CHUNTAIS> arna choimeád ag:
Ainm an Bhainc: ___________________________
Seoladh:	   ___________________________________________________________________________________________
			   __________________________________________________________________________________________

11.2 * Mionsonraí ar Airgead a Chur i dTaisce 
Cuirfidh an Gníomhaire airgead a fhaightear ón gceannaitheoir i dtaisce i gCuntas Cliant an Ghníomhaire de réir na Rialachán (Airgead Cliaint) 2012 fán Acht um Sheirbhísí Maoine (Rialáil) 2011.  

11.3 * Ús ar Airgead Cliaint 
* Ús ar Airgead Cliaint 
Aisíocfar aon ús fabhraithe os cionn €50 leis an gcliant i ndáil leis na Rialacháin (Airgead Cliaint) 2012 fán Acht um Sheirbhísí Maoine (Rialáil) 2011. 




12. * Coinbhleacht Leasa 
12.1 Deimhníonn an Gníomhaire nach bhfuil aon choinbhleacht leasa ann a chuireann cosc air/uirthi an tseirbhís mhaoine a sholáthar don Chliant.
12.2 Sa chás go n-aithníonn an Gníomhaire, go bhfuil coinbhleacht leasa ann nó go bhféadfadh sé go mbeadh cuirfidh sé/sí, an Cliant ar an eolas, chomh luath agus atá sin indéanta, i scríbhinn maidir leis na himthosca.
12.3 Cuirfidh an Gníomhaire an Cliant ar an eolas láithreach i scríbhinn sa chás go dtairgtear aon chineál dreasachta don Ghníomhaire i ndáil leis na nithe arna chlúdach sa Chomhaontú seo.
12.4 Ní bhfaighidh an Gníomhaire buntáiste, ó thaobh airgeadais ná eile, ó aon pháirtí nó ó sholáthróir seirbhíse a bhíonn gníomhach i ndáil le haon ní arna chlúdach sa Chomhaontú seo gan cead i scríbhinn a bheith faighte ón gCliant.

13. * Árachas Slánaíochta Gairmiúil
Maidir le Comhaontuithe Comhghníomhaireachta/Ilghníomhaireachta – ní mór mionsonraí gach aon pholasaí árachais a sholáthar

Is é seo a leanas an chuideachta árachais a choimeádann clúdach árachais slánaíochta gairmiúil an Ghníomhaire:

Ainm an Árachóra:	________________________________________________________________________________
Seoladh:   		__________________________________________________________________________________
__________________________________________________________________________________
Uimhir an Pholasaí:   	__________________________________________________________________

14. * Taifid le coimeád ag an nGníomhaire 
Coimeádfaidh an Gníomhaire taifead ar na seirbhísí a sholáthrófar de bhun an Chomhaontaithe seo ar feadh tréimhse 6 bliana tar éis díolachán na maoine a bheith curtha i gcrích.
Caomhnóidh an Gníomhaire taifid chuntasaíochta ar feadh tréimhse 7 mbliana.

Taifid den sórt seo san áireamh:
· Cóip shínithe den Chomhaontú seo;
· An ráiteas táillí agus eisíocaíochtaí, lena n-áirítear aon ráiteas eatramhach;
· Cóip de gach ábhar bolscaireachta a bhaineann le soláthar seirbhíse na maoine;
· Cóip de gach cumarsáid a bhaineann leis an maoin, i scríbhinn agus go leictreonach, idir an Gníomhaire agus an Cliant;
· Cóip de gach cumarsáid a bhaineann leis an maoin, i scríbhinn agus go leictreonach, idir an Gníomhaire agus an ceannaitheoir;
· Ráiteas/ráitis den luach margaidh molta;
· Na taifid a bhaineann leis na seirbhísí airgeadais a cruthaíodh de bhun alt 60 den Acht um Sheirbhísí Maoine (Rialáil) 2011;
· Na taifid a bhaineann le gach tairiscint, a cruthaíodh de bhun alt 61 den Acht um Sheirbhísí Maoine (Rialáil) 2011; agus
· Mionsonraí Cuntas Cliaint agus aon taifid airgeadais eile mar a fhorordaítear sna Rialacháin (Airgead Cliaint) 2012 fán Acht um Sheirbhísí Maoine (Rialáil) 2011.

15 Tairiscintí
Soláthrófar tairiscintí, lena n-áirítear glacadh ar choinníoll i ndáil le díolacháin, arna soláthar in alt 61 den Acht um Sheirbhísí Maoine (Rialáil) 2011, chuig an gcliant trí chomhaontú an dá pháirtí.

16 * Seirbhísí Airgeadais (scrios de réir mar is cuí)
<IS É> NÓ <NÍ HÉ> rún an Ghníomhaire seirbhísí airgeadais a thairiscint do cheannaitheoirí féideartha. 


<IS É> NÓ <NÍ HÉ> rún an Ghníomhaire seirbhísí airgeadais a thairiscint do cheannaitheoirí féideartha trí fhochuideachta nó trí chomhlacht comhlachaithe an Ghníomhaire.

17. * Nósanna Imeachta Gearáin agus Cúitimh 
17.1 Is féidir aon ghearán a bheadh ag Cliant mar thoradh ar, nó ceangailte leis an gComhaontú seo, a chur faoi bhráid an duine seo chun déileáil leis <Name and contact details of the person who will be the point of contact for the CLIENT>.

17.2 Ní mór don Chliant an gearán a dhéanamh i scríbhinn chuig an duine atá luaite thuas. 

17.3 Breithneoidh an duine atá luaite thuas an gearán agus eiseofar freagra i scríbhinn chuig an nGearánaí laistigh de 10 lá oibre ó fhaightear an gearán.

17.4.1 Sa chás nach réiteofar an gearán chun sástachta an Chliaint, féadfaidh an Cliant an t-ábhar a chur ar aghaidh chuig eadráin, lena éascú ag eadránaí.  Is é/í an Cliant a ainmneoidh an t-eadránaí lena cheadú ag an nGníomhaire.  Íocfaidh an dá pháirtí go cothrom costas an phróisis eadrána.

17.4.2 Sa chás go mbeidh an Cliant míshásta leis an bhfreagra ar an ngearán a fhaightear ón nGníomhaire, féadfaidh an Cliant gearán a dhéanamh chuig:

An tÚdarás Rialála Seirbhísí Maoine
	Áras na Mainistreach,
	Bóthar na Mainistreach,
	An Uaimh,
	Co. na Mí.
	C15 K7PY

18. * Ráiteas oibleagáidí ar an nGníomhaire de bhun alt 42 agus 43 den Acht um Cheartas Coiriúil (Sciúradh Airgid agus Maoiniú Sceimhlitheoireachta) 2010 (arna leasú)
Tá dualgas ar an nGníomhaire faoi alt 42 agus 43 den Acht um Cheartas Coiriúil (Sciúradh Airgid agus Maoiniú Sceimhlitheoireachta) 2010 (arna leasú) tuairisciú chuig an nGarda Síochána agus chuig na Coimisinéirí Ioncaim faoi aon idirbhearta amhrasacha agus idirbhearta a mbeadh áiteanna ainmnithe faoi alt 32 den Acht sin i gceist. 

19. Slánaíocht
19.1 Níl aon dliteanas ar an nGníomhaire: 
(a) d’aon chaillteanas mar thoradh ar aon drochbhail, locht nó dainséar (folaithe nó eile) sa mhaoin; nó
(b) d’aon drochbhail, locht nó dainséar (folaithe nó eile) sa mhaoin, 
 agus dá réir slánaíonn an Cliant an Gníomhaire in aghaidh gach éileamh, achainí, cailliúintí  
 nó imeachtaí a bhaineann le nó mar thoradh ar aon drochbhail, locht nó  
 dainséar (folaithe nó eile).

19.2 Slánaíonn an Cliant an Gníomhaire in aghaidh gach éileamh, achainí, cailliúintí nó imeachtaí a bhaineann le nó mar thoradh ar fheidhmíocht (nó neamhfheidhmíocht) an Ghníomhaire dá oibleagáidí faoin gComhaontú seo ach amháin sa mhéid agus go mbaineann éilimh, achainí, cailliúintí nó imeachtaí den sórt sin nó go mbítear mar thoradh ar iompar toiliúil nó neamart an Ghníomhaire.




19.3 Ní bhíonn an Gníomhaire faoi dhliteanas an Chliaint má theipeann ar an nGníomhaire gníomhú ar aon ní atá de dhualgas air/uirthi a dhéanamh, sa chás go mbeadh an teip sin mar thoradh ar theip an Chliaint treoracha cuí a thabhairt agus/nó an cinneadh cuí a dhéanamh i ndáil le gníomhú mar sin.

20. Gan aon Chaidreamh Comhpháirtíochta/Fostaí/Fostóra
Ní chruthóidh aon ní sa Chomhaontú seo, nó ní bhreithneofar go gcruthófaí, comhpháirtíocht nó caidreamh fostóra agus fostaí idir na Páirtithe.

21. An Comhaontú Iomlán
Tagann an Comhaontú seo, ina bhfuil an comhaontú iomlán idir na Páirtithe i ndáil leis an ábhar a luaitear, in áit gach comhaontaithe a rinneadh roimhe seo agus aon tuiscint a bhí idir na Páirtithe. Ní athrófar é ach amháin i scríbhinn agus ní mór sin a bheith sínithe ag gach aon Pháirtí don chomhaontú.

22. Gan aon Ionadaíocht
Admhaíonn na Páirtithe agus iad ag aontú leis an gComhaontú seo, go ndéantar sin ar an mbunús nach bhfuil siad ag brath ar aon ionadaíocht, baránta nó forálacha eile, ach amháin sa chás go soláthraítear sin go soiléir sa Chomhaontú seo. Fágtar gach coinníoll, barántaí agus téarmaí eile atá tugtha le fios ag an dlí reachtach nó an dlí coiteann as an áireamh anseo an méid agus is féidir sin arna cheadú ag an dlí.

23. Scaradh
Sa chás go ndearbhaíonn aon Chúirt nó údarás inniúil eile aon fhoráil den Chomhaontú seo a bheith ar neamhní nó nach féidir í a chur i bhfeidhm go hiomlán nó go páirteach, leanfaidh an Comhaontú seo a bheith bailí i ndáil leis na forálacha eile atá ann agus an chuid eile den fhoráil lena mbaineann.

24. Tarscaoileadh
Ní bhreithneofar aon tarscaoileadh ag ceachtar Páirtí de shárú ar aon fhoráil den Chomhaontú seo mar tharscaoileadh d’aon sárú ina dhiaidh sin den ní céanna nó aon fhorálacha eile atá ann.

25. Dlí Rialaithe agus Dlínse
Beidh an Comhaontú seo á rialú agus á fhorléiriú i ngach aon ghné i gcomhréir le dlíthe na hÉireann agus géillfidh na Páirtithe go neamhinchúlghairthe do dhlínse Chúirteanna na hÉireann.

26. Cosaint sonraí
Próiseálfaidh <AINM AN EINTITIS GNÓ> do chuid faisnéise pearsanta go léir i gcomhréir leis na dlíthe ábhartha um Chosaint Sonraí. Féach ar ár Ráiteas Príobháideachais ar ár suíomh idirlín <CUIR ISTEACH SEOLADH SHUÍOMH GRÉASÁIN AN GHNÍOMHAIRE ANSEO>chun tuilleadh faisnéise a fháil maidir le conas a bhaintear leas as do chuid faisnéise agus do chuid cearta i ndáil leis sin.

nó

Próiseálfaidh <AINM AN EINTITIS> d’fhaisnéis phearsanta ar fad de réir na ndlíthe um Chosaint Sonraí iomchuí.  Tá cóip den Ráiteas Príobháideachais ceangailte mar eolas duit.



27. * Sínithe
	 
Ainm: ___________________________________				Ainm: ____________________________
              Gníomhaire Ceadúnaithe Amháin [Priontáil Ainm] 	Cliant [Priontáil Ainm]				


Síniú: __________________________________			Síniú: _____________________________
               Gníomhaire Ceadúnaithe Amháin		Cliant


Idirbheartaí 
Uimh. Cheadúnais ____________________________

Dáta: _____________________________________	   Dáta: __________________________________


Nóta 1: I gcás Comhaontuithe Comhghníomhaireachta, ní mór do gach Gníomhaire Litir Chomhaontaithe/Comhaontú Seirbhísí Maoine amháin a shíniú agus dáta a chur leis. 

Nóta 2: I gcás Comhaontuithe Ilghníomhaireachta, ní mór do gach Gníomhaire a Litir Chomhaontaithe/a Chomhaontú Seirbhísí Maoine aonair féin a shíniú agus dáta a chur leis lena gCliant. 



Comhaontú Seirbhísí Maoine maidir le Díol Talún

SCEIDEAL I

Mionsonraí na Maoine atá le Díol

Seoladh na Maoine:
________________________________________________________________________________________________________
________________________________________________________________________________________________________
________________________________________________________________________________________________________

*Uimhir Fóilió: ____________________________________________________________________________________

(Caithfear uimhir fóilió na maoine a chur san áireamh (más cuí) agus in imthosca nuair nach mbíonn an seoladh dóthanach chun an mhaoin a aithint in iomlán is féidir léarscáileanna/líníochtaí na maoine a leasú de réir mar is cuí.)
Ruílse □    NÓ    	Léasacht □

Tuairisc ar an Maoin: Cuid A

MAOIN CHÓNAITHE

Scoite □	   Leathscoite □	 Dhá leibhéal □	Teach Sraithe □	   Árasán □

Líon na Seomraí Codlata: _____		Líon na Seomraí Suí: _____

Achar Urláir Iomlán: ___________ Méadar Cearnach			


Mionsonraí eile den díolachán (lena n-áirítear mionsonraí de throscáin a bheith ann nó gan aon troscán, áiteanna páirceála, srl.):
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________
_________________________________________________________________________________________________________

Forbairt Ilaonad: 
	Táille Sheirbhíse sa bhliain reatha: 					€____________
	Ranníocaíocht don chiste fiachmhúchta sa bhliain reatha:		€_____________
	Luach an chiste fiachmhúchta^:					€____________

(^sa ráiteas is déanaí faoi alt 17 den Acht um Fhorbairtí Ilaonad 2011) 


TRÁCHTÁIL / TIONSCLAÍOCH / TALMHAÍOCHT 

Tuairisc:    __________________________________________________________________________________________________________ __________________________________________________________________________________________________________ __________________________________________________________________________________________________________
                 
(Tuairisc ghairid, [e.g. tráchtáil/ tionsclaíoch/oifig/miondíol/talmhaíocht] agus úsáid reatha/ go deireanach den mhaoin) 


Achar Urláir Iomlán (do thráchtáil/tionsclaíoch/oifig/miondíol): ____________________	
Achar talaimh (nuair is cuí) Heicteár/acra: __________________________


=======================================


Comhaontú Seirbhísí Maoine maidir le Díol Talún

SCEIDEAL II

*Oibleagáidí an Chliaint







































Comhaontú Seirbhísí Maoine maidir le Díol Talún

SCEIDEAL III

*Oibleagáidí an Ghníomhaire


(Tabhair faoi deara nach liosta uileghabhálach é seo agus go bhféadfar míreanna a chur leis nó é a leasú chun cineál agus riachtanais shonracha gach maoine a chur san áireamh) 


Doiciméid Tíolactha riachtanacha Díol na Maoine a chur chun críche :


· Cruthúnas ar úinéireacht na maoine ag an díoltóir nó ar an údarás/an inniúlacht chun í a dhíol 
· Fáil ar ghníomhais teidil, nó cruthúnas ar úinéireacht ar an bhfóilió san Údarás Clárúcháin Maoine 
· Faisnéis ábhartha maidir le haon mhorgáistí atá ann agus iarmhéideanna orthu 
· Fianaise ábhartha ar chomhlíonadh cánach i ndáil leis an maoin atá le díol e.g. an cháin mhaoine áitiúil 
· Rialachán Pleanála/Tógála
· Tuarascáil Chomhairleach um Chomhlíonadh Rátála Fuinnimh Foirgnimh (BER)
· Sainmhíniú agus léarscáil na dteorainneacha, agus aon chearta slí nó a leithéid atá ann 
· (Más infheidhme) Suíomh na daibhche séarachais agus an láthair shíothlúcháin 
· Deimhniú ó údarás áitiúil i ndáil le tógáil i gcúram
· (Más infheidhme) Freagraí ar fhoréilimh faoin Acht um Fhorbairtí Ilaonad 2011 
 



Nótaí 
1. Cóipeanna folmha den Fhoirm Shonraithe seo: Is féidir (Comhaontú Seirbhísí Maoine) a fháil ó shuíomh idirlín an Údaráis Rialála Seirbhísí Maoine (PSRA) (www.psr.ie).  Is féidir leagan amach an Chomhaontaithe a atáirgeadh ar pháipéar nótaí sainchlóite an Ghníomhaire.  

2. Agus an Fhoirm Shonraithe seo á dearadh, déantar soláthar do Chomhaontaithe le Gníomhaireacht Aonair, nó le Comhghníomhaireacht agus/nó le hIlghníomhaireachtaí.  Laistigh de chuid de na rannóga den Chomhaontú seo, chun éascú leis an gcineál iomchuí Comhaontaithe, soláthraítear téacs roghnach ar an bhfoirm seo a fhéadfar glacadh leis nó a scrios de réir mar is cuí.  Sa chás go bhfuil téacs curtha ar fáil agus nach bhfuil aon bhaint ag an téacs sin leis an gComhaontú, ba chóir an téacs iomchuí sin a scrios.

3. Ní mór do Ghníomhaire Ceadúnaithe PSRA agus don Chliant an Comhaontú seo a shíniú.  Ní mór don dá pháirtí aon leasú ar an gcomhaontú seo a shíniú.

4. Ba chóir na míreanna sa TÉACS GORM laistigh de < > a athsholáthar leis an téacs cuí e.g. “…ar <DHÁTA TOSAIGH> agus…” d’fhéadfaí sin a athrú mar shampla chuig “…ar 1 Bealtaine 2018 agus…”.

Sna cásanna sin ina bhfuil rogha téacs tugtha, ní mór an méid cuí den téacs a roghnú

5. Tá na ceannteidil san Fhoirm Shonraithe i gcló trom, tá líne fúthu agus táthar marcáilte le réiltín (*) agus seo Cinn Comhaontaithe a gcaithfear aghaidh a thabhairt orthu sa Chomhaontú Seirbhísí Maoine de réir Chodanna 1 agus 2 de Sceideal 2 den Acht um Sheirbhísí Maoine (Rialáil) 2011(Féach Aguisín 1).

Is ionann na téarmaí comhaontaithe san Fhoirm Shonraithe sin agus forálacha molta agus sin amháin agus ní ghlacann an tÚdarás Rialála Seirbhísí Maoine le haon dliteanas i ndáil lena n-iarratas nó lena n-infhorfheidhmitheacht. 

 Féadfaidh an Cliant agus an Gníomhaire (Ceadúnaí) leasuithe a dhéanamh ar na téarmaí comhaontaithe sin agus/nó téarmaí éagsúla a aontú de na ceannteidil sin. Mar sin féin, is ar an nGníomhaire atá an fhreagracht a chinntiú sa chás go ndéanfar aon leasú ar an bhFoirm Shonraithe - an Comhaontú Seirbhísí Maoine agus/nó aon téarmaí éagsúla a aontú, go gcomhlíonfar na forálacha de Sceideal 2 den Acht um Sheirbhísí Maoine (Rialáil) 2011 i dtéarmaí soiléire agus cinnte.

6. Ar leithligh, tá na ceannteidil den chomhaontú atá i gcló trom agus sin amháin roghnach agus is féidir iad a scrios in iomlán nó a leasú de réir mar is cuí. Féadfaidh an Cliant agus an Gníomhaire téarmaí a chomhaontú freisin i ndáil le ceannteidil comhaontaithe nach bhfuil aon soláthar déanta dóibh san Fhoirm Shonraithe seo. 

 Is ionann téarmaí breise an chomhaontaithe san Fhoirm Shonraithe seo agus forálacha molta agus sin amháin agus ní ghlacann an tÚdarás Rialála Seirbhísí Maoine aon dliteanas as leordhóthanacht na gceannteideal agus/nó téarmaí comhaontaithe faoin gComhaontú Seirbhísí Maoine nó i ndáil lena bhfeidhmiú nó lena n-infhorfheidhmitheacht. 

7. Sonraíodh an fhoirm seo PSRA/S43 Foirm B1 ar an 16 Iúil 2026 agus tagann an fhoirm in áit Foirmeacha PSRA/S43 B1-2022, a sonraíodh an 7 Deireadh Fómhair 2022
8. Níl sé riachtanach Comhaontú Seirbhísí Maoine reatha a chur go leataobh chun an leagan athbhreithnithe seo den Chomhaontú Seirbhísí Maoine a úsáid. Mar sin féin, féadfaidh Cliaint agus Gníomhairí amhlaidh a dhéanamh má aontaíonn siad sin a dhéanamh.


9. De bhun I. R.  Uimh. 484/2013 - Rialacháin an Aontais Eorpaigh (Faisnéis do Thomhaltóirí, Cealú agus Cearta Eile) 2013, sa chás go mbeidh an Litir Chomhaontaithe/Comhaontú Seirbhísí Maoine sínithe le Cliant aonair (agus ní Cliant gnó) beidh feidhm le tréimhse “Mharana” de 14 lá:
· Sa chás nach mbíonn an Gníomhaire (ceadúnaí) agus an cliant i láthair in áitreabh gnó an Ghníomhaire (an cheadúnaí) ag an am a síníodh an Litir Chomhaontaithe/Comhaontú Seirbhísí Maoine;
· Sa chás go sínítear an Litir Chomhaontaithe/Comhaontú Seirbhísí Maoine go leictreonach.  

Leis an tréimhse “Mharana” bíonn an Cliant i dteideal an Litir Chomhaontaithe/Comhaontú Seirbhísí Maoine a chealú laistigh de 14 lá ón dáta a shíníonn an cliant an comhaontú. 



Aguisín 1 

Codanna 1 agus 2 ó Sceideal II den Acht um Sheirbhísí Maoine (Rialáil) 2011 

SCEIDEAL II
Faisnéis a bheidh le Cur san Áireamh sna Comhaontuithe Seirbhísí Maoine

CUID 1 
COMHAONTAITHE SEIRBHÍSE MAOINE — GINEARÁLTA
1. Beidh na nithe seo a leanas san áireamh i gcomhaontú seirbhísí maoine i ndáil le soláthar seirbhíse maoine— 
(a) ainm, uimhir chláraithe, seoladh gnó agus mionsonraí teagmhála gnó eile an cheadúnaí, 

(b) aon ainm gnó de chuid an cheadúnaí, 

(c) mionsonraí de na seirbhísí maoine a bheidh á soláthar ag an gceadúnaí, 

(d) sonraí de chuid ábhar an chomhaontaithe (lena n-áirítear uimhir fóilió an talaimh, más cuí), 

(e) an tsuim nó an ráta, de réir mar a bheidh, d’aon choimisiún nó táille eile atá iníoctha ag an gCliant faoin gcomhaontú agus na himthosca faoina mbeidh an coimisiún nó an táille, de réir mar a bheidh, iníoctha, 

(f) sonraí den ráta de cháin bhreisluacha atá iníoctha, 

(g) an tréimhse a mbeidh éifeacht faoin gcomhaontú ag cearta nó oibleagáidí an Chliaint nó an cheadúnaí, 

(h) fad achair an fhógra a chaithfear a thabhairt sa chás go ndéanfadh an Cliant nó an ceadúnaí an comhaontú a fhoirceannadh agus na himpleachtaí a bheadh i gceist, 

(i) ráiteas den oibleagáid (más ann), ar an gceadúnaí, de bhun alt 42 agus 43 den Acht um Cheartas Coiriúil (Sciúradh Airgid agus Maoiniú Sceimhlitheoireachta) 2010 tuairisciú chuig an nGarda Síochána agus chuig na Coimisinéirí Ioncaim faoi aon idirbhearta amhrasacha agus idirbhearta a mbeadh áiteanna ainmnithe faoi alt 32 den Acht sin,

(j) deimhniú nach bhfuil aon choinbhleacht leasa ann a chuireann cosc ar an gceadúnaí an tseirbhís mhaoine a sholáthar, 

(k) mionsonraí d’árachas slánaíochta gairmiúil an cheadúnaí, 

(l) mionsonraí de na taifid a chaithfidh an ceadúnaí a choimeád i ndáil le seirbhís mhaoine a bheidh á soláthar ag an gceadúnaí, 

(m) ainm agus seoladh an bhainc ina bhfuil cuntais chliant an cheadúnaí,

(n) mionsonraí d’airgead atá curtha i dtaisce ag an gCliant chuig an gceadúnaí agus feidhmiú aon ús a shaothraítear ina thaobh, agus 

 (o) nósanna imeachta gearáin agus cúitimh atá curtha in áit ag an gceadúnaí. 




CUID 2 

Comhaontuithe Seirbhísí Maoine maidir le Díol Talún

2. Gan claontacht do ghinearáltacht Chuid 1, beidh na nithe seo a leanas san áireamh i gcomhaontú seirbhísí maoine don talamh a dhíol— 

(a) luach margaidh molta an talaimh, 

(b) tuairisc ar an gcineál gníomhaireachta (gníomhaireacht aonair, comhghníomhaireacht nó ilghníomhaireacht), 

(c) i gcás táille nó coimisiún, sin léirithe mar chéatadán de luach margaidh molta an talaimh,—

 (i) sa chás go bhfuil mír (a) den sainmhíniú ar “luach margaidh molta” in alt 2(1) den Acht infheidhme, an tsuim iomlán measta atá iníoctha, 

(ii) sa chás go bhfuil mír (b) den sainmhíniú ar “luach margaidh molta” in alt 2(1) den Acht infheidhme, an raon measta ina dtitfeadh an tsuim iomlán measta atá iníoctha, 

(d) na téarmaí, nó na téarmaí atáthar faoi réir, a gcomhaontaíonn an cliant d’fhógraíocht an talaimh agus suim na heisíocaíochta fógraíochta, 

(e) na hoibleagáidí (más ann dóibh) a bheidh i bhfeidhm maidir leis an gcliant sa chás go bhfaigheann an cliant féin réidh le haon chuid den talamh seachas tríd an gceadúnaí lena mbaineann, agus 

(f) más infheidhme, léiriú intinne ón gceadúnaí maidir le seirbhísí airgeadais a thairiscint do cheannaitheoirí (lena n-áirítear aon chás ina mbíonn aon rún ann seirbhísí airgeadais a sholáthar do cheannaitheoirí trí fhochomhlacht nó trí chomhlacht gaolmhar de chuid an cheadúnaí). 


[CRÍOCH LEIS AN SLIOCHT]

